CELEX: 32006R2024
Language: sl
Date: 2006-12-22 00:00:00
Title: Uredba Komisije (ES) št. 2024/2006 z dne 22. decembra 2006 o uvedbi prehodnih ukrepov za odstopanje od Uredbe (ES) št. 2076/2002 in odločb 98/270/ES, 2002/928/ES, 2003/308/ES, 2004/129/ES, 2004/141/ES, 2004/247/ES, 2004/248/ES, 2005/303/ES in 2005/864/ES glede nadaljnje uporabe fitofarmacevtskih sredstev, ki vsebujejo nekatere aktivne snovi, ki niso vključene v Prilogo I k Direktivi 91/414/EGS, zaradi pristopa Romunije   (Besedilo velja za EGP)

29.12.2006   
            
            
               SL
            
            
               Uradni list Evropske unije
            
            
               L 384/79
            
         UREDBA KOMISIJE (ES) št. 2024/2006
   z dne 22. decembra 2006
   o uvedbi prehodnih ukrepov za odstopanje od Uredbe (ES) št. 2076/2002 in odločb 98/270/ES, 2002/928/ES, 2003/308/ES, 2004/129/ES, 2004/141/ES, 2004/247/ES, 2004/248/ES, 2005/303/ES in 2005/864/ES glede nadaljnje uporabe fitofarmacevtskih sredstev, ki vsebujejo nekatere aktivne snovi, ki niso vključene v Prilogo I k Direktivi 91/414/EGS, zaradi pristopa Romunije
   (Besedilo velja za EGP)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Pogodbe o pristopu Bolgarije in Romunije, in zlasti člena 4(3) Pogodbe,
   ob upoštevanju Akta o pristopu Bolgarije in Romunije, in zlasti člena 42 Akta,
   ob upoštevanju naslednjega:
   
               (1)
            
            
               Uredba Komisije (ES) št. 2076/2002 (1) in odločbe 98/270/ES (2), 2002/928/ES (3), 2003/308/ES (4), 2004/129/ES (5), 2004/141/ES (6), 2004/247/ES (7), 2004/248/ES (8), 2005/303/ES (9) in 2005/864/ES (10) vsebujejo določbe za nevključitev nekaterih aktivnih snovi v Prilogo I k Direktivi Sveta 91/414/EGS (11) in za odvzem vseh registracij, ki jih opravijo države članice za fitofarmacevtska sredstva, ki vsebujejo te snovi.
            
         
               (2)
            
            
               Ker mora Romunija do 31. decembra 2006 odvzeti obstoječe registracije, je zaprosila za odobritev prehodnih ukrepov, ki ji dovoljujejo podaljšanje roka za nekatere od navedenih aktivnih snovi, da se porabijo obstoječe zaloge.
            
         
               (3)
            
            
               Romunija mora sprejeti ustrezne ukrepe za zagotovitev, da nadaljnje uporabe ne bodo imele škodljivih vplivov na zdravje ljudi ali živali ali nepričakovanih vplivov na okolje, in da se sprejmejo vsi ustrezni ukrepi za zmanjšanje tveganja.
            
         
               (4)
            
            
               Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Z odstopanjem od člena 1 Odločbe Komisije 98/270/ES je vsako podaljšanje roka, ki ga Romunija odobri v skladu s členom 4(6) Direktive 91/414/EGS za odstranitev, skladiščenje, dajanje v promet ter uporabo obstoječih zalog fitofarmacevtskih sredstev z vsebnostjo aktivne snovi fenvalerat, čim krajše in se izteče najpozneje 30. junija 2008.
   Člen 2
   Z odstopanjem od člena 3 Odločbe Komisije 2002/928/ES je vsako podaljšanje roka, ki ga Romunija odobri v skladu s členom 4(6) Direktive 91/414/EGS za odstranitev, skladiščenje, dajanje v promet ter uporabo obstoječih zalog fitofarmacevtskih sredstev z vsebnostjo aktivne snovi benomil, čim krajše in se izteče najpozneje 31. decembra 2007.
   Člen 3
   Z odstopanjem od člena 3 Uredbe Komisije (ES) št. 2076/2002 je vsako podaljšanje roka, ki ga Romunija odobri v skladu s členom 4(6) Direktive 91/414/EGS za odstranitev, skladiščenje, dajanje v promet ter uporabo obstoječih zalog fitofarmacevtskih sredstev z vsebnostjo aktivnih snovi acifluorfen, bensultap, bromopropilat, fenpropatrin, fomesafen, imazapir, nonilfenol etoksilat, oksadiksil, prometrin, kvinalfos, terbufos ali triforin, čim krajše in se izteče najpozneje 30. junija 2008.
   Člen 4
   Z odstopanjem od člena 3 Odločbe Komisije 2003/308/ES je vsako podaljšanje roka, ki ga Romunija odobri v skladu s členom 4(6) Direktive 91/414/EGS za odstranitev, skladiščenje, dajanje v promet ter uporabo obstoječih zalog fitofarmacevtskih sredstev z vsebnostjo aktivne snovi metalaksil, čim krajše in se izteče najpozneje 30. junija 2008.
   Člen 5
   Z odstopanjem od člena 3 Odločbe Komisije 2004/129/ES je vsako podaljšanje roka, ki ga Romunija odobri v skladu s členom 4(6) Direktive 91/414/EGS za odstranitev, skladiščenje, dajanje v promet ter uporabo obstoječih zalog fitofarmacevtskih sredstev z vsebnostjo aktivnih snovi borova kislina, imazetapir, metidation ali triadimefon, čim krajše in se izteče najpozneje 30. junija 2008.
   Člen 6
   Z odstopanjem od člena 3 Odločbe Komisije 2004/141/ES je vsako podaljšanje roka, ki ga Romunija odobri v skladu s členom 4(6) Direktive 91/414/EGS za odstranitev, skladiščenje, dajanje v promet ter uporabo obstoječih zalog fitofarmacevtskih sredstev z vsebnostjo aktivne snovi amitraz, čim krajše in se izteče najpozneje 31. decembra 2007.
   Člen 7
   Z odstopanjem od člena 3 Odločbe Komisije 2004/247/ES je vsako podaljšanje roka, ki ga Romunija odobri v skladu s členom 4(6) Direktive 91/414/EGS za odstranitev, skladiščenje, dajanje v promet ter uporabo obstoječih zalog fitofarmacevtskih sredstev z vsebnostjo aktivne snovi simazin, čim krajše in se izteče najpozneje 31. decembra 2007.
   Člen 8
   Z odstopanjem od člena 3 Odločbe Komisije 2004/248/ES je vsako podaljšanje roka, ki ga Romunija odobri v skladu s členom 4(6) Direktive 91/414/EGS za odstranitev, skladiščenje, dajanje v promet ter uporabo obstoječih zalog fitofarmacevtskih sredstev z vsebnostjo aktivne snovi atrazin, čim krajše in se izteče najpozneje 31. decembra 2007.
   Člen 9
   Z odstopanjem od člena 3 Odločbe 2005/303/ES je vsako podaljšanje roka, ki ga Romunija odobri v skladu s členom 4(6) Direktive 91/414/EGS za odstranitev, skladiščenje, dajanje v promet ter uporabo obstoječih zalog fitofarmacevtskih sredstev z vsebnostjo aktivne snovi kasugamicin, čim krajše in se izteče najpozneje 31. decembra 2007.
   Člen 10
   Z odstopanjem od člena 3 Odločbe 2005/864/ES je vsako podaljšanje roka, ki ga Romunija odobri v skladu s členom 4(6) Direktive 91/414/EGS za odstranitev, skladiščenje, dajanje v promet ter uporabo obstoječih zalog fitofarmacevtskih sredstev z vsebnostjo aktivne snovi endosulfan, čim krajše in se izteče najpozneje 31. decembra 2007.
   Člen 11
   Romunija zagotovi, da nadaljnje uporabe iz členov 1 do 11 ne bodo imele škodljivih vplivov na zdravje ljudi ali živali ali nepričakovanih vplivov na okolje.
   Romunija zagotovi, da se sprejmejo vsi ustrezni ukrepi za zmanjšanje tveganja.
   Če fitofarmacevtsko sredstvo vsebuje več aktivnih snovi in členi 1 do 11 določajo različne datume v zvezi z navedenimi snovmi, se uporabi zgodnejši datum.
   Člen 12
   Ta uredba začne veljati pod pogojem in z dnem začetka veljavnosti Pogodbe o pristopu Bolgarije in Romunije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 22. decembra 2006
      
         
            Za Komisijo
         
         Markos KYPRIANOU
         
            Član Komisije
         
      
   
   
      (1)  UL L 319, 23.11.2002, str. 3. Uredba, kakor je bila nazadnje spremenjena z Uredbo (ES) št. 1335/2005 (UL L 211, 13.8.2005, str. 6).
   
      (2)  UL L 117, 21.4.1998, str. 15.
   
      (3)  UL L 322, 27.11.2002, str. 53. Odločba, kakor je bila nazadnje spremenjena z Uredbo (ES) št. 1335/2005.
   
      (4)  UL L 113, 7.5.2003, str. 8.
   
      (5)  UL L 37, 10.2.2004, str. 27. Odločba, kakor je bila nazadnje spremenjena z Uredbo (ES) št. 1335/2005.
   
      (6)  UL L 46, 17.2.2004, str. 35.
   
      (7)  UL L 78, 16.3.2004, str. 50. Odločba, kakor je bila nazadnje spremenjena z Uredbo (ES) št. 1335/2005.
   
      (8)  UL L 78, 16.3.2004, str. 53. Odločba, kakor je bila nazadnje spremenjena z Uredbo (ES) št. 835/2005 (UL L 127, 29.4.2004, str. 43).
   
      (9)  UL L 97, 15.4.2005, str. 38. Odločba, kakor je bila nazadnje spremenjena z Uredbo (ES) št. 1335/2005.
   
      (10)  UL L 317, 3.12.2005, str. 25.
   
      (11)  UL L 230, 19.8.1991, str. 1. Direktiva, kakor je bila nazadnje spremenjena z Direktivo Komisije 2006/75/ES (UL L 248, 12.9.2006, str. 3).